223 



en Forhandling paa, og man havde altid en velgjørende For- 

 nemmelse af at befinde sig overfor den dannede Mand. 



Som saadan lærer man ogsaa Lange at kjende gjennem 

 hans Rejseskildringer fra Spanien. Disse, der under Titlen: 

 Brudstykker af en Rejse i Spanien, ere meddelte gjennem 2 

 Bind af Steenstrups Dansk Maanedsskrift (1860 og 1861), og 

 tildels baserede paa Udtog af Breve til Hjemmet, ere meget 

 fornøjelige at læse, ikke blot for den, der specielt læser dem 

 af Interesse for Forfatteren, men ogsaa fordi de virkelig byde 

 meget læseværdigt om de gjennemrejste Egne, om disses 

 almindelige Natur- og Kulturforhold og ikke mindst paa 

 Grund af den Tilforladelighed, som man har Følelsen af, at 

 de ere skrevne med. L. har havt et aabent Blik for Kun- 

 stens Frembringelser og meddeler mange interessante eller 

 karakteristiske Oplevelser, og vi se ham i Situationer, som 

 for mange maaske kunde synes at ligge den værdige For- 

 fatter til Haandbogen fjernere, f. Ex. naar han i Alhambra 

 sammen med en tysk Doktor nolens volens maa agere Bal- 

 kavaller for „en Flok smukke og lystige Granadinas" , der 

 partout vilde danse, og selv maatte levere Guitar til, som 

 dog en senorito fra Nabolaget, der var fortrolig med de an- 

 dalusiske Nationaldanse, maatte behandle. 



Og ved at nævne Guitaren mindes vi en anden Ejen- 

 dommelighed ved Prof. Lange, nemlig hans udprægede mu- 

 sikalske Sands, vakt til Live i det Hornemannske Hus. Hans 

 store Kjærlighed til Musik, navnlig klassisk Musik, fulgte ham 

 fra hans Ungdom til hans høje Alderdom, og hans Hus har 

 i mange Aar været Samlingssted for en Kreds af Musik- 

 venner, der dyrkede navnlig den flerstemmige Sang, hvori 

 han selv deltog med Iver og Lyst; han var saa lykkelig, at 

 ikke alene han selv, men flere af hans Børn havde Sang- 

 stemme, saa at der selv uden Fremmedes Bistand kunde 

 stilles Kvartet- eller anden Samsang paa Benene; han deltog 

 ogsaa endel i Koncertlivet og satte navnlig megen Pris paa 

 Gæciliaforeningens Koncerter. 



